Hannah Montana

Hannah Montana ("Disney's Hannah Montana") on yhdysvaltalainen Disney Channelin televisiosarja, jonka esitys alkoi 24. maaliskuuta 2006. Sarja kertoo nuoresta tytöstä, joka elää kaksoiselämää: päivisin hän on tavallinen teinityttö nimeltä Miley Stewart (Miley Cyrus) ja iltaisin kuuluisa pop-laulaja Hannah Montana. Kukaan ei tiedä hänen salaisuuttaan, paitsi hänen läheiset ystävänsä ja perhe.
Suomessa sarjaa alettiin esittää MTV3-kanavalla 6. syyskuuta 2008 alkaen. Kaikki jaksot on dubattu suomeksi.
Sarjaan perustuva elokuva "Hannah Montana: The Movie" sai ensi-iltansa Yhdysvalloissa 10. huhtikuuta 2009 ja Suomessa 1. toukokuuta 2009.
Elokuva menestyi hyvin ja Miley Cyrus sekä hänen isänsä Billy Ray Cyrus ilmoittivat, että sarjasta on tulossa neljäskin kausi. Miley Cyrus kuitenkin ilmoitti ettei jatka roolissaan enää neljännen tuotantokauden jälkeen, vaan aikoo keskittyä musiikkiuransa kehittämiseen.
Suomessa julkaistut DVD-julkaisut.
Sarjan jaksoja on julkaistu myös DVD-videoina suomenkielisellä puheella. 
Sarjasta.
"Hannah Montana" eli Miley Stewart on tavallinen 17-vuotias (syntynyt 23.11.1992) tyttö, joka muuttaa Tennesseestä Malibuun isoveljensä Jacksonin ja isänsä Robby Rayn kanssa. Mileyn parhaat kaverit ovat Lilly Truscott ja Oliver Oken. Vaikka Miley saattaa vaikuttaa kömpelöltä teiniltä, hän käy läpi todellisen muodonmuutoksen noustessaan lavalle ja vain harvat tietävät hänen kaksoiselämästään Hannah Montanana. Vaikka hän on kuuluisa, haluaa hän silti elää tavallisen nuoren elämää.
Tuotanto.
Michael Poryes, joka on luonut myös Disney Channelin hittisarjan That's So Raven, on yksi sarjan tekijöistä. Ohjelman on tuottanut Disneyn kanssa yhteistyössä oleva It's a Laugh Productions, Inc.. Sarja on kuvattu Tribune Studiosilla Hollywoodissa, Kaliforniassa. Sarjan ensimmäinen jakso rikkoi ennätyksiä Disney Channelilla: se sai 5,4 miljoonaa katsojaa.
Alkuperäinen idea sarjaan on lähtöisin sarjan "That's So Raven" jaksosta "Goin' Hollywood", jonka piti olla pilottijakso tilannekomedialle "Better Days", jossa lapset ovat pääosassa suositussa televisio-ohjelmassa kuten mutta yrittävät pitää sen salassa.
Soundtrack.
1. tuotantokauden soundtrack.
Hannah Montana on sarjan ensimmäinen soundtrack-albumi ja sen julkaisi 24. lokakuuta 2006 Walt Disney Records. Albumin ensimmäiset kahdeksan kappaletta laulaa Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Albumi oli kahdeksan parhaiten myyvän joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on myyty kaikkiaan 3,2 miljoonaa kappaletta Yhdysvalloissa ja 4 miljoonaa maailmanlaajuisesti.
Albumi nousi Yhdysvaltojen Billboard 200 -listan ensimmäiselle sijalle. Kahdeksan sen kappaleista on noussut Billboard Hot 100 -listalle, mukaan lukien "The Best of Both Worlds", "Who Said" ja "If We Were a Movie".
2. tuotantokauden soundtrack.
Hannah Montana 2/Meet Miley Cyrus on sarjan toinen soundtrack-levy ja pääosaa (Miley Stewart/Hannah Montana) näyttelevän Miley Cyrusin debyyttialbumi. Albumi sisältää kaksi levyä: ensimmäisellä levyllä kuullaan Montanan kappaleita, kun taas toinen levy koostuu Cyrusin kappaleista. Albumi julkaistiin 26. kesäkuuta 2007. Levy-yhtiöinä toimi Walt Disney Records sekä Hollywood Records.
Albumi nousi 1. sijalle Yhdysvaltojen Billboard 200 -listalla.
Elokuvan soundtrack.
 on elokuvan "Hannah Montana: The Movie" soundtracklevy. Se julkaistiin 23. maaliskuuta 2009. Albumi sisältää elokuvassa soivat kappaleet, mukaan lukien Miley Cyrusin hitin "The Climb". Cyrus esittää kaksitoista albumin kappaleista, vaikkakin seitsemän niistä kuuluu Hannah Montanalle. Mukana on myös uusi single "Hoedown Throwdown". Albumilla esiintyy myös muita suuria artisteja: Billy Ray Cyrus, Taylor Swift, Rascal Flatts ja Steve Rushton. Ensimmäiseksi mainittu on Miley Cyrusin isä ja he esittävät yhdessä kappaleen "Butterfly Fly Away". Swift kirjoitti kappaleen "Crazier" elokuvaa varten ja siitä tulikin hänen seuraava singlensä.
3. tuotantokauden soundtrack.
Hannah Montana 3 on sarjan kolmas soundtrack-albumi ja se julkaistiin 7. heinäkuuta 2009. Alun perin albumin oli tarkoitus ilmestyä 14. heinäkuuta 2009, mutta julkaisua aikaistettiin viikolla. Kyseessä on Miley Cyrusin fiktiivisen hahmon Hannah Montanan neljäs soundtrackalbumi, jos livealbumeja ei lasketa mukaan. Albumia edeltää sarjaan perustuvan elokuvan soundtrack, .
4. tuotantokauden soundtrack.
Hannah Montana Forever on sarjan neljäs ja viimeinen soundtracklevy, joka julkaistiin 15. lokakuuta 2010. Albumin kaikki kappaleet ovat sarjan pääosaa näyttelevän Miley Cyrusin esittämiä.
Elokuvat.
Hannah Montana &amp; Miley Cyrus: Best of Both Worlds Concert.
 (tunnettu myös nimellä The Best of Both Worlds Concert) on Walt Disney Picturesin vuonna 2008 julkaisema konserttielokuva. Konsertti esitettiin myös Disney Digital 3-D - näytöksenä. Konserttia tähditti Miley Cyrus sekä omana itsenään että Hannah Montanan roolissa. Elokuvan ohjasi Bruce Hendricks ja tuotti Art Repola.
Hannah Montana: The Movie.
 on sarjan pohjalta kuvattu elokuva. Sitä kuvattiin huhtikuusta heinäkuuhun 2008 enimmäkseen Columbiassa (Tennessee) ja Los Angelesissa (Kalifornia). Elokuva sai ensi-iltansa Yhdysvalloissa 10. huhtikuuta 2009 ja Suomen teattereihin elokuva saapui 1. toukokuuta 2009.